ddrg/super_eurlex huggingface dataset:
95/250/EY: Neuvoston päätös, tehty 29 päivänä kesäkuuta 1995, poikkeuksellisesta yhteisön tuesta Madeiraa lokakuussa 1993 kohdanneen hirmumyrskyn tuhoamien alueiden jälleenrakentamiseksi



Virallinen lehti nro L 159 , 11/07/1995 s. 0016 - 0016



NEUVOSTON PÄÄTÖS, tehty 29 päivänä kesäkuuta 1995, poikkeuksellisesta yhteisön tuesta Madeiraa lokakuussa 1993 kohdanneen hirmumyrskyn tuhoamien alueiden jälleenrakentamiseksi (95/250/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 235 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), sekä katsoo, että Madeiran tiettyjen alueiden väestö on vakavasti kärsinyt lokakuun 1993 hirmumyrskyn vuoksi, tämän katastrofin kohteeksi joutuneen väestön taloudelliselle ja sosiaaliselle hyvinvoinnille koituneiden seurausten lievittämiseksi on tarpeen toteuttaa toimenpiteet tässä täysin poikkeuksellisessa tilanteessa, Euroopan investointipankki voi myöntää lainoja omista varoistaan tämän tavoitteen toteuttamiseksi, lainoille olisi annettava korkotukea Euroopan yhteisöjen yleisestä talousarviosta, samanlaisia toimenpiteitä toteutettiin Italiassa (3) ja Kreikassa (4) tapahtuneiden luonnonkatastrofien jälkeen, ja perustamissopimuksessa ei ole muita määräyksiä tämän päätöksen tekemiseksi tarvittavasta toimivallasta kuin 235 artiklassa olevat, ON PÄÄTTÄNYT SEURAAVAA: 1 artikla Yhteisö myöntää Euroopan investointipankin (EIP) omista varoistaan ja tavanomaisin ehdoin myöntämille, Madeiraa lokakuussa 1993 kohdanneen hirmumyrskyn tuhoamille alueille toteutettavien investointien rahoittamiseen tarkoitetuille lainoille enintään 12 vuodeksi 3 prosentin vuosikoron suuruisen korkotuen, jolla rasitetaan Euroopan yhteisöjen yleistä talousarviota. Korkotukilainojen kokonaismäärä ei saa olla suurempi kuin 15,85 miljoonaa ecua. Nämä lainat on tarkoitettu vuosina 1993-1997 onnettomuusalueiden jälleenrakentamiseksi ja kuntoon palauttamiseksi toteutettavien hankkeiden rahoittamiseksi (infrastruktuurin rakennustyö, mukaan lukien ennalta ehkäisevät toimet ja liitännäistoimintana asuntojen rakentaminen). EIP myöntää lainat Portugalin viranomaisten laatimien ennakkosuunnitelmien perusteella. 2 artikla Yksityiskohtaiset säännöt tämän päätöksen panemiseksi täytäntöön annetaan komission ja EIP:n välisessä yhteistyösopimuksessa. Tässä päätöksessä on erityisesti määrättävä korkotuen maksamistavasta. 3 artikla Komissio antaa tiiviissä yhteistyössä EIP:n kanssa Euroopan parlamentille ja neuvostolle 31 päivään joulukuuta 1998 mennessä arviointikertomuksen tämän päätöksen täytäntöönpanosta ja erityisesti korkotukien liitännäisvaikutuksista. 4 artikla Tämä päätös tulee voimaan päivänä, jona se tehdään. Tehty Luxemburgissa 29 päivänä kesäkuuta 1995. Neuvoston puolesta J. BARROT Puheenjohtaja (1) EYVL N:o C 345, 7.12.1994, s. 4 (2) EYVL N:o C 109, 1.5.1995 (3) EYVL N:o L 37, 20.1.1981, s. 21 (4) EYVL N:o L 367, 14.12.1981, s. 27 ja EYVL N:o L 309, 7.11.1988, s. 32
95/249/EY, Euratom, EHTY: Neuvoston päätös, tehty 29 päivänä kesäkuuta 1995, tilintarkastustuomioistuimen jäsenen nimittämisestä



Virallinen lehti nro L 159 , 11/07/1995 s. 0015 - 0015



NEUVOSTON PÄÄTÖS, tehty 29 päivänä kesäkuuta 1995, tilintarkastustuomioistuimen jäsenen nimittämisestä (95/249/EY, Euratom, EHTY) EUROOPAN UNIONIN NEUVOSTO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 45 B artiklan 3 kohdan, ottaa huomioon Euroopan yhteisön perustamissopimuksen ja erityisesti sen 188 B artiklan 3 kohdan, ottaa huomioon Euroopan atomienergiayhteisön perustamissopimuksen ja erityisesti sen 160 B artiklan 3 kohdan, ottaa huomioon Euroopan yhteisöjen yhteisen neuvoston ja yhteisen komission perustamissopimuksen ja erityisesti sen 22 artiklan, ottaa huomioon Euroopan parlamentin lausunnon (1), sekä katsoo, että Ole Warbergin erottua tehtävästään hänen tilalleen olisi nimitettävä viipymättä uusi henkilö hänen jäljellä olevaksi toimikaudekseen, ON PÄÄTTÄNYT SEURAAVAA: Ainoa artikla Joergen MOHR nimitetään tilintarkastustuomioistuimen jäseneksi 1 päivästä heinäkuuta 1995 9 päivään helmikuuta 2000. Tehty Luxemburgissa 29 päivänä kesäkuuta 1995. Neuvoston puolesta J. BARROT Puheenjohtaja (1) 14 päivänä kesäkuuta 1995 annettu lausunto, jota ei ole vielä julkaistu Euroopan yhteisöjen virallisessa lehdessä.
95/355/Euratom: Komission päätös, tehty 28 päivänä kesäkuuta 1995, komission yhteisön puolesta tekemästä Euroopan atomienergiayhteisön ja Kanadan hallituksen välistä yhteistyötä valvotun ydinfuusion alalla koskevasta yhteisymmärryspöytäkirjasta



Virallinen lehti nro L 211 , 06/09/1995 s. 0030 - 0030



KOMISSION PÄÄTÖS, tehty 28 päivänä kesäkuuta 1995, komission yhteisön puolesta tekemästä Euroopan atomienergiayhteisön ja Kanadan hallituksen välistä yhteistyötä valvotun ydinfuusion alalla koskevasta yhteisymmärryspöytäkirjasta (95/355/Euratom) EUROOPAN YHTEISÖJEN KOMISSIO, joka ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan, sekä katsoo, että neuvosto hyväksyi 20 päivänä helmikuuta 1995 tekemällään päätöksellä komission tekemän Euroopan atomienergiayhteisön ja Kanadan hallituksen välistä yhteistyötä valvotun ydinfuusion alalla koskevan yhteisymmärryspöytäkirjan, ON PÄÄTTÄNYT SEURAAVAA: 1 artikla Tehdään yhteisön puolesta Euroopan atomienergiayhteisön ja Kanadan hallituksen välistä yhteistyötä valvotun ydinfuusion alalla koskeva yhteisymmärryspöytäkirja. Yhteisymmärryspöytäkirjan teksti on tämän päätöksen liitteenä. 2 artikla Tieteestä, tutkimuksesta ja kehitystyöstä vastuussa olevalla komission jäsenellä tai hänen nimeämällään edustajalla on valtuudet allekirjoittaa yhteisymmärryspöytäkirja Euroopan atomienergiayhteisöä sitovasti. Tehty Brysselissä 28 päivänä kesäkuuta 1995. Komission puolesta Puheenjohtaja Jacques SANTER
95/356/Euratom: Komission päätös, tehty 28 päivänä kesäkuuta 1995, komission Euroopan atomienergiayhteisön puolesta tekemästä Euroopan atomienergiayhteisön, jota edustaa Euroopan yhteisöjen komissio, ja Atomic Energy of Canada Limitedin, jonka Kanadan hallitus on nimennyt täytäntöönpanevaksi elimeksi, välisestä täytäntöönpanosopimuksesta, joka koskee Kanadan osallistumista Euroopan atomienergiayhteisön osuuteen kansainvälisen lämpöydinkoereaktorin (ITER) teknisessä suunnittelutoiminnassa (EDA)



Virallinen lehti nro L 211 , 06/09/1995 s. 0039 - 0039



KOMISSION PÄÄTÖS, tehty 28 päivänä kesäkuuta 1995, komission Euroopan atomienergiayhteisön puolesta tekemästä Euroopan atomienergiayhteisön, jota edustaa Euroopan yhteisöjen komissio, ja Atomic Energy of Canada Limitedin, jonka Kanadan hallitus on nimennyt täytäntöönpanevaksi elimeksi, välisestä täytäntöönpanosopimuksesta, joka koskee Kanadan osallistumista Euroopan atomienergiayhteisön osuuteen kansainvälisen lämpöydinkoereaktorin (ITER) teknisessä suunnittelutoiminnassa (EDA) (95/356/Euratom) EUROOPAN YHTEISÖJEN KOMISSIO, joka ottaa huomioon Euroopan atomienergiayhteisön perustamissopimuksen ja erityisesti sen 101 artiklan 3 kohdan, ottaa huomioon 25 päivänä heinäkuuta 1995 tehdyn yhteisymmärryspöytäkirjan yhteistyöstä Euroopan atomienergiayhteisön ja Kanadan hallituksen välillä ydinfuusion alalla(1), ottaa huomioon 21 päivänä heinäkuuta 1992 solmitun sopimuksen Euroopan atomienergiayhteisön sekä Japanin, Venäjän ja Amerikan yhdysvaltojen hallitusten välillä yhteistyöstä teknisen suunnittelutoiminnan alalla kansainvälistä lämpöydinreaktoria (ITER)(2) varten, ON PÄÄTTÄNYT SEURAAVAA: 1 artikla Tehdään yhteisön puolesta Euroopan atomienergiayhteisön, jota edustaa Euroopan yhteisöjen komissio, ja Atomic Energy of Canada Limitedin, jonka Kanadan hallitus on nimennyt täytäntöönpanevaksi elimeksi, välinen täytäntöönpanosopimus, joka koskee Kanadan osallistumista Euroopan atomienergiayhteisön osuuteen kansainvälisen lämpöydinkoereaktorin (ITER) teknisessä suunnittelutoiminnassa (EDA). Täytäntöönpanosopimuksen teksti on tämän päätöksen liitteenä. 2 artikla Tieteestä, tutkimuksesta ja kehitystyöstä vastuussa olevalla komission jäsenellä tai hänen nimeämällään edustajalla on valtuudet allekirjoittaa täytäntöönpanosopimus Euroopan atomienergiayhteisöä sitovasti. Tehty Brysselissä 28 päivänä kesäkuuta 1995. Komission puolesta Jacques SANTER Puheenjohtaja (1) Ks. tämän virallisen lehden s. 31 (2) EYVL N:o L 244, 26.8.1992, s. 13
95/219/EY: Neuvoston päätös, tehty 12 päivänä huhtikuuta 1995, alueiden komitean jäsenen nimittämisestä



Virallinen lehti nro L 135 , 21/06/1995 s. 0016 - 0016



NEUVOSTON PÄÄTÖS, tehty 12 päivänä huhtikuuta 1995, alueiden komitean jäsenen nimittämisestä (95/219/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 198 a artiklan, ottaa huomioon alueiden komitean jäsenten ja varajäsenten nimittämisestä 26 päivän tammikuuta 1994 ja 25 päivän tammikuuta 1998 väliseksi kaudeksi 26 päivänä tammikuuta 1994 tehdyn neuvoston päätöksen 94/65/EY (1), ottaa huomioon alueiden komitean jäsenten ja varajäsenten nimittämisestä Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen jälkeen 23 päivänä tammikuuta 1995 tehdyn neuvoston päätöksen 95/15/EY (2), sekä katsoo, että komitean jäsenen paikka on vapautunut Josef Ratzenböckin erottua, ja ottaa huomioon Itävallan hallituksen ehdotuksen, ON PÄÄTTÄNYT SEURAAVAA: Ainoa artikla Nimitetään Josef Pühringer alueiden komitean jäseneksi Josef Ratzenböckin tilalle tämän jäljellä olevaksi toimikaudeksi eli 25 päivään tammikuuta 1998. Tehty Brysselissä 12 päivänä huhtikuuta 1995. Neuvoston puolesta A. JUPPÉ Puheenjohtaja (1) EYVL N:o L 31, 4.2.1994, s. 29 (2) EYVL N:o L 25, 2.2.1995, s. 20
95/218/EY: Neuvoston päätös, tehty 11 päivänä huhtikuuta 1995, alueiden komitean jäsenten ja varajäsenten nimittämisestä



Virallinen lehti nro L 135 , 21/06/1995 s. 0015 - 0015



NEUVOSTON PÄÄTÖS, tehty 11 päivänä huhtikuuta 1995, alueiden komitean jäsenten ja varajäsenten nimittämisestä (95/218/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 198 a artiklan, ottaa huomioon alueiden komitean jäsenten ja varajäsenten nimittämisestä 26 päivän tammikuuta 1994 ja 25 päivän tammikuuta 1998 väliseksi kaudeksi 26 päivänä tammikuuta 1994 tehdyn neuvoston päätöksen 94/65/EY (1), sekä katsoo, että joukko komitean jäsenten ja varajäsenten paikkoja on vapautunut Herminio Trigo Aguilarin, Jürgen Trittinin, Christiane Lieberknechtin, Karmelo Sáinz de la Mazan, Isabel de Haro Aramberrin, Frank Ebischin, Klaus Letzgusin ja Volker Gerischin neuvoston tiedoksi saatetun eroamisen jälkeen, ja ottaa huomioon Saksan ja Espanjan hallitusten ehdotukset, ON PÄÄTTÄNYT SEURAAVAA: Ainoa artikla - Nimitetään Manuel Pérez Pérez alueiden komitean jäseneksi Herminio Trigo Aguilarin tilalle tämän jäljellä olevaksi toimikaudeksi eli 25 päivään tammikuuta 1998; - Nimitetään Christina Bührmann alueiden komitean jäseneksi Jürgen Trittinin tilalle tämän jäljellä olevaksi toimikaudeksi eli 25 päivään tammikuuta 1998; - Nimitetään Otto Kretschmer alueiden komitean jäseneksi Christiane Lieberknechtin tilalle tämän jäljellä olevaksi toimikaudeksi eli 25 päivään tammikuuta 1998; - Nimitetään José María Muñoa alueiden komitean varajäseneksi Karmelo Sáinz de la Mazan tilalle tämän jäljellä olevaksi toimikaudeksi eli 25 päivään tammikuuta 1998; - Nimitetään Luis Planas Puchades alueiden komitean varajäseneksi Isabel de Haro Aramberrin tilalle tämän jäljellä olevaksi toimikaudeksi eli 25 päivään tammikuuta 1998; - Nimitetään Helmut Holl alueiden komitean varajäseneksi Frank Ebishin tilalle tämän jäljellä olevaksi toimikaudeksi eli 25 päivään tammikuuta 1998; - Nimitetään Rolf Eggert alueiden komitean varajäseneksi Klaus Letzgusin tilalle tämän jäljellä olevaksi toimikaudeksi eli 25 päivään tammikuuta 1998; - Nimitetään Volker Schemmel alueiden komitean varajäseneksi Volker Gerischin tilalle tämän jäljellä olevaksi toimikaudeksi eli 25 päivään tammikuuta 1998. Tehty Brysselissä 11 päivänä huhtikuuta 1995. Neuvoston puolesta A. JUPPÉ Puheenjohtaja (1) EYVL N:o L 31, 4.2.1994, s. 29
95/211/EY: Komission päätös, tehty 7 päivänä kesäkuuta 1995, komission päätöksen 93/244/ETY muuttamisesta ja Aujetzkyn tautia koskevista lisätakeista tietyille Saksan alueille tarkoitettujen sikojen osalta (ETA:n kannalta merkityksellinen teksti)



Virallinen lehti nro L 132 , 16/06/1995 s. 0021 - 0021



KOMISSION PÄÄTÖS, tehty 7 päivänä kesäkuuta 1995, komission päätöksen 93/244/ETY muuttamisesta ja Aujetzkyn tautia koskevista lisätakeista tietyille Saksan alueille tarkoitettujen sikojen osalta (ETA:n kannalta merkityksellinen teksti) (95/211/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 9 artiklan 2 kohdan, sekä katsoo, että Saksa toteuttaa Aujetzkyn tautia koskevaa hävittämisohjelmaa; tämä ohjelma hyväksytään tehdyllä komission päätöksellä 95/210/EY (2), on aiheellista ehdottaa tiettyjä lisätakeita, jotta suojataan jo saavutettuja edistysaskelia ja varmistetaan ohjelmien saattaminen menestyksellisesti päätökseen, Saksan viranomaiset soveltavat sikojen liikkumista koskevia kansallisia sääntöjä, jotka vastaavat vähintään tässä päätöksessä määrättyjä sääntöjä, näitä lisätakeita ei saa vaatia jäsenvaltioilta tai jäsenvaltioiden alueilta, joita pidetään komission päätöksen 93/24/ETY (3) mukaisesti vapaina Aujetzkyn taudista, koska näiltä alueilta tulevien sikojen aiheuttama taudin leviämisen vaara on häviävän pieni, komission päätöksessä 93/244/ETY (4) määrätään Aujetzkyn tautia koskevista lisätakeista tiettyihin yhteisön alueen osiin, jossa hävittämisohjelma on hyväksytty, tarkoitettujen sikojen osalta; nämä alueet luetellaan mainitun päätöksen liitteessä I, ne Saksan alueet, joissa toteutetaan hyväksyttyä ohjelmaa, olisi lisättävä komission päätöksen 93/244/ETY liitteeseen I, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään päätöksen 93/244/ETY liitteeseen I seuraava: "Saksa: kaikki alueet lukuun ottamatta seuraavia osavaltioita: Sachsen, Brandenburg, Thüringen" 2 artikla Tätä päätöstä sovelletaan 15 päivästä kesäkuuta 1995. 3 artikla Tämä päätös on osoitettu kaikille jäsenvaltioille. Tehty Brysselissä 7 päivänä kesäkuuta 1995. Komission puolesta Franz FISCHLER Komission jäsen (1) EYVL N:o 121, 29.7.1964, s. 1977/64 (2) Ks. tämän virallisen lehden sivu 19 (3) EYVL N:o L 16, 25.1.1993, s. 18 (4) EYVL N:o L 111, 5.5.1993, s. 21
95/210/EY: Komission päätös, tehty 7 päivänä kesäkuuta 1995, Aujetzkyn taudin hävittämisohjelman hyväksymisestä tietyissä osissa Saksaa (ETA:n kannalta merkityksellinen teksti)



Virallinen lehti nro L 132 , 16/06/1995 s. 0019 - 0020



KOMISSION PÄÄTÖS, tehty 7 päivänä kesäkuuta 1995, Aujetzkyn taudin hävittämisohjelman hyväksymisestä tietyissä osissa Saksaa (ETA:n kannalta merkityksellinen teksti) (95/210/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon 26 päivänä kesäkuuta 1964 annetun neuvoston direktiivin 64/432/ETY (1) eläinten terveyteen liittyvistä ongelmista yhteisön sisäisessä nautaeläinten ja sikojen kaupassa, sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 9 artiklan, sekä katsoo, että Aujetzkyn taudin hävittämisohjelma aloitettiin tietyissä Saksan osissa vuonna 1989, Saksa on esittänyt oman Aujetzkyn taudin hävittämisohjelman 30 päivänä joulukuuta 1994 päivätyllä kirjeellä, komissio on tarkastellut ohjelmaa direktiivin 64/432/ETY 9 artiklan 2 kohdan mukaisesti; se täyttää mainitun direktiivin 9 artiklan 1 kohdassa säädetyt vaatimukset ja se voidaan siten hyväksyä, tulevaisuudessa ohjelma sallisi Aujetzkyn taudin hävittämisen kyseisiltä liitteessä luetelluilta alueilta, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Aujetzkyn taudin hävittämisohjelma hyväksytään liitteessä luetelluilla Saksan alueilla kolmeksi vuodeksi. 2 artikla Saksan on saatettava voimaan 15 päivänä kesäkuuta 1995 täytäntöönpanoa varten 1 artiklassa tarkoitetun ohjelman lait, asetukset ja hallinnolliset määräykset. 3 artikla Tämä päätös tulee voimaan 15 päivänä kesäkuuta 1995. 4 artikla Tämä päätös osoitetaan kaikille jäsenvaltioille. Tehty Brysselissä 7 päivänä kesäkuuta 1995. Komission puolesta Franz FISCHLER Komission jäsen (1) EYVL N:o 121, 29.7.1964, s. 1977/64 LIITE Saksan alueet lukuunottamatta "Ländereitä" Sachsen, Thüringen ja Brandenburg.
95/203/EY: Komission päätös, tehty 6 päivänä kesäkuuta 1995, Suomelle ja Ruotsille sellaisten pilottiprojektien täytäntöönpanosta koituvien kustannusten kelpoisuudesta, joissa käytetään kalastusalusten jatkuvia paikantamisjärjestelmiä (Ainoastaan suomen- ja ruotsinkielinen teksti on todistusvoimainen)



Virallinen lehti nro L 128 , 13/06/1995 s. 0020 - 0021



KOMISSION PÄÄTÖS, tehty 6 päivänä kesäkuuta 1995, Suomelle ja Ruotsille sellaisten pilottiprojektien täytäntöönpanosta koituvien kustannusten kelpoisuudesta, joissa käytetään kalastusalusten jatkuvia paikantamisjärjestelmiä (Ainoastaan suomen- ja ruotsinkielinen teksti on todistusvoimainen) (95/203/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon 27 päivänä marraskuuta 1989 yhteisön rahallisesta avustuksesta yhteisön kalastusresurssien säilyttämistä ja hoitoa koskevan järjestelmän noudattamisen varmistamisesta jäsenvaltiolle koituvien kustannusten kattamiseksi tehdyn neuvoston päätöksen 89/631/ETY (1), sellaisena kuin se on viimeksi muutettuna päätöksellä 94/207/EY (2), ja erityisesti sen 2 artiklan b kohdan, sekä katsoo, että komissio on saanut päätöksen 89/631/ETY mukaisesti yhteisön rahallista avustusta koskevan ohjelman ja hakemukset Suomelta ja Ruotsilta vuoden 1995 kustannuksia varten; nämä hakemukset ovat päätöksessä 89/631/ETY määrättyjen ehtojen mukaisia, hakemuksissa viitataan kustannuksiin, jotka liittyvät sellaisten pilottiprojektien täytäntöönpanoon, joissa käytetään kalastusalusten jatkuvia paikantamisjärjestelmiä, ja tässä päätöksessä määrätyt toimenpiteet ovat kalastuksen ja vesiviljelyn hallintokomitean lausunnon mukaisia, ON TEHNYT TÄMÄN PÄÄTÖKSEN: 1 artikla Liitteessä esitetyt vuoden 1995 kustannukset, joiden määrä on 434 932 ecua, oikeuttavat yhteisön 100 prosentin rahalliseen avustukseen. 2 artikla Tämä päätös on osoitettu Suomen tasavallalle ja Ruotsin kuningaskunnalle. Tehty Brysselissä 6 päivänä kesäkuuta 1995. Komission puolesta Emma BONINO Komission jäsen (1) EYVL N:o L 364, 14.12.1989, s. 64 (2) EYVL N:o L 101, 20.4.1994, s. 9 ANEXO / BILAG / ANHANG / ÐÁÑÁÑÔÇÌÁ / ANNEX / ANNEXE / ALLEGATO / BIJLAGE / ANEXO / BILAGA / LIITE >TAULUKON PAIKKA>
95/201/EY: Komission päätös, tehty 31 päivänä toukokuuta 1995, täysikasvuisten nautaeläinten ruhojen luokitteluasteikon soveltamista käsittelevästä yhteisön tarkastuskomiteasta tehdyn päätöksen 83/471/ETY muuttamisesta



Virallinen lehti nro L 128 , 13/06/1995 s. 0018 - 0018



KOMISSION PÄÄTÖS, tehty 31 päivänä toukokuuta 1995, täysikasvuisten nautaeläinten ruhojen luokitteluasteikon soveltamista käsittelevästä yhteisön tarkastuskomiteasta tehdyn päätöksen 83/471/ETY muuttamisesta (95/201/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteismarkkinoiden järjestämisestä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 424/95 (2), ja erityisesti sen 27 artiklan, ottaa huomioon yhteisön täysikasvuisten nautaeläinten ruhojen luokitteluasteikosta 28 päivänä huhtikuuta 1981 annetun neuvoston asetuksen (ETY) N:o 1208/81 (3), sellaisena kuin se on muutettuna asetuksella (ETY) N:o 1026/91 (4), ja erityisesti sen 5 artiklan neljännen alakohdan, sekä katsoo, että täysikasvuisten nautaeläinten ruhojen luokitteluasteikon oikean soveltamisen varmistamiseksi tarkastusten tiheys olisi tehtävä sellaiseksi, siltä osin kuin se on mahdollista, että asetuksen (ETY) N:o 1208/81 5 artiklan tarkoittama komitea kävisi jokaisessa jäsenvaltiossa kahden vuoden välein; tätä tarkoitusta varten, ja yhteisön laajennuttua käsittämään 15 jäsenvaltiota, on aiheellista säätää mainitun komitean osanottajien enimmäismäärän lisäämisestä ja muuttaa vastaavasti täysikasvuisten nautaeläinten ruhojen luokitteluasteikon soveltamista käsittelevästä yhteisön tarkastuskomiteasta 7 päivänä syyskuuta 1983 annettu komission päätös 83/471/ETY (5), sellaisena kuin se on viimeksi muutettuna päätöksellä 92/429/ETY (6), ja tässä päätöksessä määrätyt toimenpiteet ovat naudanlihan hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 83/471/ETY 2 artiklan 2 kohdassa ilmaisut "kymmenen" ja "neljä" vastaavasti ilmaisuilla "kaksitoista" ja "kuusi". 2 artikla Tämä päätös on osoitettu kaikille jäsenvaltioille. Tehty Brysselissä 31 päivänä toukokuuta 1995. Komission puolesta Franz FISCHLER Komission jäsen (1) EYVL N:o L 148, 28.6.1968, s. 24 (2) EYVL N:o L 45, 1.3.1995, s. 2 (3) EYVL N:o L 123, 7.5.1981, s. 3 (4) EYVL N:o L 106, 26.4.1991, s. 2 (5) EYVL N:o L 259, 20.9.1983, s. 30 (6) EYVL N:o L 237, 20.8.1992, s. 15
95/270/EY: Komission päätös, tehty 30 päivänä kesäkuuta 1995, tiettyjen kolmansista maista tuotavien tuote-erien fyysisten tarkastusten vähentämisestä tehdyn päätöksen 94/360/EY muuttamisesta (ETA:n kannalta merkityksellinen teksti)



Virallinen lehti nro L 165 , 15/07/1995 s. 0024 - 0024



KOMISSION PÄÄTÖS, tehty 30 päivänä kesäkuuta 1995, tiettyjen kolmansista maista tuotavien tuote-erien fyysisten tarkastusten vähentämisestä tehdyn päätöksen 94/360/EY muuttamisesta (ETA:n kannalta merkityksellinen teksti) (95/270/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkärintarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 8 artiklan 3 kohdan, sekä katsoo, että päätöksessä 94/360/EY (2), sellaisena kuin se on viimeksi muutettuna päätöksellä 95/54/EY (3), komissio toteutti toimenpiteitä tiettyjen kolmansista maista tuotavien tuote-erien fyysisten tarkastusten vähentämiseksi; näitä tarkastusten lukumääriä olisi sovellettava 1 päivästä heinäkuuta 1995 kaikkien tuotujen tuote-erien tarkastusten tulosten perusteella tehdyn lukumäärien uudelleen tarkastelun jälkeen, tuotavien tuotteiden tuontiedellytysten yhdenmukaistamisessa on tarpeen edelleen edetä, jäsenvaltioiden lisäkokemus tuote-erien tarkastamisessa on tarpeen 3 artiklan 3 kohdassa ennakoidun lukumäärien uudelleen tarkastelun suorittamiseksi; tämän vuoksi lukumäärien soveltamispäivä on tarpeen lykätä 1 päivään helmikuuta 1996, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan komission päätös 94/360/EY seuraavasti: - korvataan 3 artiklan 1 kohdassa päivämäärä "1 päivänä toukokuuta 1995" päivämäärällä "1 päivänä joulukuuta 1995", - korvataan 3 artiklan 3 kohdassa päivämäärä "1 päivänä heinäkuuta 1995" päivämäärällä "1 päivänä helmikuuta 1996", - korvataan 7 artiklassa päivämäärä "1 päivänä heinäkuuta 1995" päivämäärällä "1 päivänä helmikuuta 1996". 2 artikla Tämä päätös on osoitettu kaikille jäsenvaltioille. Tehty Brysselissä 30 päivänä kesäkuuta 1995. Komission puolesta Franz FISCHLER Komission jäsen (1) EYVL N:o L 373, 31.12.1990, s. 1 (2) EYVL N:o L 158, 25.6.1994, s. 41 (3) EYVL N:o L 53, 9.3.1995, s. 36